Царква Успення Прасвятой Багародзіцы (Тэўлі)

Свята-Успенская царква — помнік архітэктуры псеўдарускага стылю.

 Гісторыя 
Пабудавана ў 1872 годзе ў цэнтры вёскі Тэўлі (Кобрынскі раён) з цэглы паводле праекта архітэктара МіхалоўскагаНГАБ ў г. Гродна, ф. "№, воп.1, спр.21; ф. 97. воп. 1, спр.312, арк 226—227; ф. 849, воп.1, спр.25..

 Архітэктура 
Асноўны кубападобны аб'ём пад пакатым чатырохсхільным дахам завершаны цыбулепадобнай галоўкай на васьмігранным барабане. Па падоўжнай восі далучаецца паўкруглая апсіда з рызніцай і трапезнай з прытворам-званіцай (2 васьмерыкі на чацверыку) з шатровым завяршэннем і макаўкай. Архітэктурная выразнасць кампазіцыі дасягаецца ігрой рознавялікіх і разнастайных па форме аб'ёмаў і дахаў. Галоўны і бакавыя арачныя ўваходы аформлены пластычнымі парталамі, арачныя аконныя праёмы — ліштвамі. Геаметрычныя плоскасці фасадаў акаймаваны вуглавымі лапаткамі і фрызам з парэбрыкам.

 Інтэр'ер 
Абраз другой палавіны 19 ст. «Ражджаство Хрыстова», разныя царскія вароты.

 Літаратура 
 Архітэктура Беларусі. Энцыклапедычны даведнік — Мінск, 1993. — С. 470.
 Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

 Спасылкі 






Катэгорыя:Праваслаўныя храмы Кобрынскага раёна
Катэгорыя:Тэўлі
Катэгорыя:З’явіліся ў 1872 годзе
Катэгорыя:Збудаванні Беларусі ў псеўдарускім стылі
Катэгорыя:1872 год у Беларусі
Катэгорыя:Храмы Брэсцкай і Кобрынскай епархіі